recursal/SuperWikiNEXT-32B huggingface dataset:
**Venom Snake** (ヴェノム・スネーク, *Venomu Sunēku*), tunnetaan myös nimellä **Punished Snake** (パニッシュド・スネーク, *Panishudo Sunēku*), on vuonna 2015 ilmestyneen videopelin *Metal Gear Solid V: The Phantom Pain* päähenkilö. Hän on palkkasoturijoukko Diamond Dogsin johtaja, joka palaa taistelukentille oltuaan yhdeksän vuotta koomassa. Hänet esitellään aluksi *Metal Gear* -esiosien protagonistina ja pääsarjan antagonistina, Big Bossina, mutta vähitellen pelissä paljastuu, että hän on tosiasiassa entinen lääkintämies, jonka kasvoja muokattiin ja joka aivopestiin toimimaan Big Bossin kaksoisolentona. Hahmon ääninäyttelijänä toimii japaninkielisessä versiossa Akio Ōtsuka ja englanninkielisessä versiossa Kiefer Sutherland.

Esiintymiset
------------

### Ennen *Metal Gear Solid V:tä*

*Katso myös: Big Boss*
Big Bossin hahmo teki ensiesiintymisensä alkuperäisessä *Metal Gear* -pelissä, jossa hän on aluksi Solid Snaken esimies ja radiokontakti, kunnes hän paljastuu vihollisjoukkojen komentajaksi. Vaikka hänen oletetaan kuolleen, peli päättyy Big Bossin viestiin, jossa hän vannoo kostoa Solid Snakelle. Tuolloin ei ollut mainintaa siitä, että hahmo oli kaksoisolento. Pelissä *Metal Gear 2: Solid Snake* huhutaan, että Big Boss haavoittui kuolettavasti, mutta hänet herätettiin eloon kyberneettisillä osilla. Tätä selitystä käytetään Big Bossin selviytymiselle *Metal Gear Solid 4: Guns of the Patriots* -pelin tietokannassa.

### *Metal Gear Solid V*

Hahmo esiintyy pienessä roolissa *Metal Gear Solid V: Ground Zeroesissa* nimettömänä lääkintämiehenä ja sitten Venom Snakena *Metal Gear Solid V: The Phantom Painissä* pelaajahahmona.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Venom Snake 

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
*Metal Gear* |
| --- |
|  |
| Pelit | 

|  |  |
| --- | --- |
| Pääsarja | 
* *Metal Gear*
* *Metal Gear 2*
* *Metal Gear Solid*
	+ *The Twin Snakes*
* *2: Sons of Liberty* *(Substance)*
* *3: Snake Eater*
* *4: Guns of the Patriots*
	+ *Online*
* *Peace Walker*
* *V: Ground Zeroes*
* *V: The Phantom Pain*

 |
|  |
| Muut pelit | 
* *Snake’s Revenge*
* *Special Missions*
* *Ghost Babel*
* *Acid*
* *Acid 2*
* *Portable Ops*
* *Mobile*
* *Touch*
* *Social Ops*
* *Rising: Revengeance*
* *Survive*

 |
|  |
| Kokoelmat | 
* *HD Collection*
* *The Legacy Collection*

 |

 |
|  |
| Hahmot | 
* Solid Snake
* Big Boss
* Revolver Ocelot
* Otacon
* Meryl Silverburgh
* Sniper Wolf
* Liquid Snake
* Raiden
* The Boss
* Gray Fox
* EVA
* Roy Campbell
* Venom Snake
* Quiet
* Psycho Mantis

 |
|  |
| Tekijät | 
* Hideo Kojima
* Yoji Shinkawa
* Shinta Nojiri
* Mineshi Kimura
* Norihiko Hibino
* Harry Gregson-Williams
* Project Itoh
* Ashley Wood

 |
|  |
| Liittyvät | 
* Kojima Productions
* Fox Engine
* Metal Gear
* Diskografia
* *Philanthropy*
* *Super Smash Bros. Brawl*
* *PlayStation All-Stars Battle Royale*

 |

 |
Kinoftalonien rakenne
**Kinoftalonit** ovat ryhmä heterosyklisiä aromaattisia yhdisteitä, joille on tunnusomaista kinoftaloniryhmä. Kinoftalonit ovat väriltään punaisia tai keltaisia ja niitä voidaan käyttää väriaineina erityisesti muovien värjäämiseen. Tunnettu kinoftaloneihin kuuluva yhdiste on kinoliinikeltainen.

Historia ja rakenne
-------------------

Ensimmäisen kerran kinoftalonivärien prototyypin kinoftalonin syntetisoi E. Jacobsen vuonna 1882 kuumentamalla kinaldiinia ftaalianhydridin kanssa. Kinoftaloneissa on konjugaatio syklisen diketonin ja pyrrolinkaltaisen typpiatomin välillä. Yhdisteellä on kaksi tautomerista muotoa, joita stabiloivat vetysidokset. Toisinaan kinoftalonit esitetään, muodossa, jossa on kinoliinirengas, mutta tässä tapauksessa kinoliini- ja ketonirenkaiden välillä ei ole konjugaatiota, mikä on vaatimus yhdisteen värillisyydelle.

Valmistus ja käyttö
-------------------

Kinoftaloneja valmistetaan tyypillisesti edelleen kinaldiinin ja ftaalianhydridin johdannaisten välisellä reaktiolla. Reaktio voidaan suorittaa kuumentamalla niitä yhdessä ilman liuottimia. Kinoftaloni sellaisenaan on liian liukoinen moniin orgaanisiin liuottimiin käytettäväksi värjäyksessä. Tyypillisimpiä sen vähemmän liukoisia johdannaisia ovat halogenoidut kinoftalonivärit, sulfonoidut johdannaiset ja 9-aminokinaldiinista johdetut kinoftalonit. Ftaalianhydridin lisäksi voidaan käyttää myös muita aromaattisia anhydridejä esimerkiksi pyromelliittihappodianhydridiä. Kinoftalonit ovat väriltään tyypillisesti keltaisia tai punaisia. Kinoftaloneja käytetään erityisesti muovien kuten polystyreenien värjäämiseen. Tämän lisäksi niillä voidaan värjätä myös kuituja kuten polyestereitä, silkkiä ja paperia.

Lähteet
-------

1. 1 2 3  Peter Gregory: *Dyes and Dye Intermediates, Kirk-Othmer Encyclopedia of Chemical Technology*, John Wiley & Sons, New York, 2009. Viitattu 12.12.2017.
2. 1 2 3  Horst Berneth: *Methine Dyes and Pigments, Ullmann's Encyclopedia of Industrial Chemistry*, John Wiley & Sons, New York, 2008. Viitattu 12.12.2017.
3. 1 2 3  Klaus Hunger: *Industrial Dyes: Chemistry, Properties, Applications*, s. 537-539. Weinheim: Wiley-VCH, 2007. ISBN 3-527-30426-6. (englanniksi)
4. 1 2  Edwin B. Faulkner,Russell J. Schwartz: *High Performance Pigments*, s. 331-333. John Wiley & Sons, 2002. ISBN 978-3-527-62692-2. Kirja Googlen teoshaussa (viitattu 12.12.2017). (englanniksi)
Kyläkokous Samaran läänin Buguruslanin kihlakunnassa 1900-luvun alussa.
**Kyläkunta** (ven. се́льское о́бщество, *selskoje obštšestvo*) oli yhdestä tai useammasta kylästä tai kylänosasta koostunut hallinnollinen ja taloudellinen yksikkö keisarillisella Venäjällä.

Kyläkunnat muodostettiin valtion talonpoikien keskuudessa vuonna 1837 ja entisten maaorjien parissa vuonna 1861. Niiden hallinto käsitti talonisäntien kyläkokouksen (ven. *selski shod*) ja kylänvanhimman (*selski starosta*). Kyläkunnalla saattoi olla myös muita toimihenkilöitä kuten veronkantajia, kirjureita, viljavaraston, koulun tai sairaalan valvojia ym. Useampi kyläkunta muodosti volostin eli kunnan.

Taloudellisessa mielessä kyläkunta oli lähellä maankäytöstä ja verotuksesta vastannutta perinteistä kyläyhteisöä (*obštšina*). Toisaalta niihin kuului myös yhteismaan käyttöön osallistumattomia henkilöitä, ja kyläkunta saattoi jakautua useisiin maayhteisöihin (*pozemelnaja obštšina*) tai yksi maayhteisö saattoi muodostaa useamman kyläkunnan. Yhteismaasta perityt verot siirtyivät maayhteisöjen vastuulle vuonna 1899 ja samalla kyläkuntien itsehallintoa rajoitettiin huomattavasti.

Slavofiilinen pääministeri Pjotr Stolypin ajoi 22. marraskuuta 1906 läpi Stolypinin reformina tunnetun uudistuksen, jolla yksittäinen talonpoika saattoi erota miristä ja ryhtyä yksityisviljelijäksi. Hänen tarkoituksenaan oli mir-järjestelmän lakkauttaminen. Lainsäädännöstä mir poistui vasta 1911 tsaari Nikolai II:n aikana 1911. Yhteisomistus palasi maatalouden kollektivisoinnin muodossa bolševikkien päästyä valtaan.

Katso myös
----------

* mir
* semstvo

Lähteet
-------

1. ↑  Kijanen, Pekka (toim.): *Venäläis-suomalainen sanakirja. Edellinen osa: A–O*, s. 764. Helsinki: Suomalaisen Kirjallisuuden Seura, 1912.
2. ↑  Sanan käyttöesimerkkejä Härkönen, Iivo (toim.): *Karjalan kirja*, s. 630–631. Porvoo–Helsinki: Werner Söderström osakeyhtiö, 1932.  Myös termiä *kyläyhteisö* on käytetty, osittain perinteisen kyläyhteisön tai maayhteisön merkityksessä, esim. Nevalainen, Pekka; Sihvo, Hannes (toim.): *Karjala: historia, kansa, kulttuuri*, s. 163. Helsinki: Suomalaisen Kirjallisuuden Seura, 1998. ISBN 951-746-025-2.
3. 1 2  *Bolšaja sovetskaja entsiklopedija, tom 23*, s. 209. Moskva: Sovetskaja entsiklopedija, 1976.
4. ↑  *Entsiklopeditšeski slovar Brokgauza i Jefrona (CD-rom): Selskoje obštšestvo*. Moskva: Adept, 2002 (alkuperäisjulkaisu 1890–1907).
5. ↑  Laati, Iisakki: *Mitä Missä Milloin 1951*, s. 73. Helsinki: Kustannusosakeyhtiö Otava, 1950.
6. ↑  Jaakko Forsman: "Mir", *Iso Tietosanakirja osa 8*, s. 1128. Otava, 1935.
7. ↑  Alred von Hedenström: "4. Kansantalous ja finanssipolitiikka 1881–1904, 11. Tsaari ja duuma 1906–1907", *Venäjän historia 1878–1918*, s. 59-66. suom. V. Malinen. Otava, 1922.
Osa artikkelisarjaa
 **Teosofia** 

Perustajat 

* Helena Blavatsky
* Henry Steel Olcott
* William Quan Judge


Henkilöitä 

* Annie Besant
* Alfred Percy Sinnett
* Pekka Ervast


Organisaatio 

* Teosofinen Seura
* Kansainvälinen Teosofinen Seura


Teoksia 

* *Hunnuton Isis*
* *Salainen oppi*
* *Teosofian avain*
* *Mahatmakirjeet*


Muuta 

* Ruusu-Risti
* Esoterismi


 

 malline: näytä • keskustele • muokkaa 

***Teosofian avain*** (engl. *The Key to Theosophy*) on Helena Blavatskyn kirjoittama kirja, joka julkaistiin ensimmäisen kerran englanninkielisenä vuonna 1889. Kirjassa hän esittää teosofian ulkopiirteet ja selittää sen perusaatteita. Kirjan tarkoituksena on "antaa vastaus tavallisen länsimaisen kysyjän erilaisiin vastaväitteisiin ja koettaa ilmaista outoja käsitteitä niin yksinkertaisessa muodossa ja niin selvällä kielellä kuin mahdollista." *Teosofian Avain* ilmestyi ensi kerran suomeksi Pekka Ervastin kääntämänä vuonna 1906.

Kirjallisuutta
--------------

* H.P. Blavatsky - Teosofian avain (Arkistoitu – Internet Archive)
* Blavatsky, Helena Petrovna: *Teosofian avain*. 4. suomenkielinen painos (1. painos 1906. Suomennos vuoden 1889 alkuperäisestä englanninkielisestä painoksesta). Helsinki: Ruusu-ristin kirjallisuusseura: Blavatsky-Looshi, 1991. ISBN 951-95932-9-2.
**Suur Pehmejärv** (myös *Pehmejärv*) on Virossa Võrumaalla Antslan kunnassa sijaitseva järvi.

Maantietoa
----------

Järven pinta-ala on 49 hehtaaria ja se on 1,1 kilometriä pitkä ja 750 metriä leveä. Sen läpi virtaa Ahelo jõgi (Ahli oja), joka lähtee kolmen kilometrin päästä Ähijärvestä ja yhtyy kymmenen kilometrin päässä Mustjõgeen. Järveä ympäröivällä metsäalueelle on kaivettu suuri määrä ojia, jotka on koottu ja ohjattu Suur Pehmejärven lounaisrantaan. Myös viereinen Väikene Pehmeejärvi laskee samaan rantaan. Järven valuma-alueen laajuus on 31,0 neliökilometriä.

Järvi on luodattu ja sen keskisyvyys on 1,7 metriä ja suurin syvyys 2,5 metriä. Järven laskennalliseksi tilavuudeksi voidaan määrittää 0,00083 kuutiokilometriä eli 0,83 miljoonaa kuutiometriä. Järven rantaviivan pituus on 3,3 kilometriä ja rannat ovat suota, jota katakisee muutama metsäinen rantaosuus. Järvi on autio ja lähin asutus sijaitsee 500 metrin etäisyydellä.

Järven luokittelu ja ekologia
-----------------------------

Järvi on Vesipolitiikan puitedirektiivin (VPD) (vir. *Veepoliitika Raamdirektiivi, (VRD)*) luokituksen (VRD 2) mukaan veden kovuuden osalta keskikova järvi, jonka vesimassa ei mataluudestaan johtuen lämpötilakerrostu (vir. *keskmise karedusega kihistumata veega järv*).

Järvi luokitellaan limnologisesti kovavetiseksi järveksi ja miksotrofiseksi järveksi (vir. *kalgiveeline miksotroofne tai kalgiveeline segatoiteline*, KM). Silloin järven veden kalkkipitoisuus on joko keskikorkea tai korkea ja se on rehevöitynyt. Järven vedessä on myös korkea humuspitoisuus.

Lähteet
-------

1. ↑  *Estonian Environmental Register*View and modify data on Wikidata. Tieto on haettu Wikidatasta.
2. 1 2 3 4 5 6  Tamre, Ruta (toim.): *Eesti järvede nimestik*. Tallinna, Viro: Keskkonnaministeeriumi Info- ja Tehnokeskus, 2006. ISBN 978-9985-881-40-8. Teoksen verkkoversio (PDF) (viitattu 17.3.2017). (viroksi) (Arkistoitu – Internet Archive)
3. 1 2 3  Keskkonnaregister: Suur Pehmejärv (vee2135900) *Keskonnainfo*. Tallinna, Viro:  Keskkonnaministeerium. Viitattu 17.3.2017. (viroksi)
4. ↑  Laskettu kertomalla järven pinta-ala sen keskisyvyydellä. Tämä ei ole viranomaisten määrittämä arvo!
**Luteinisoiva hormoni** eli lutropiini (lyh. LH) on aivolisäkkeen etulohkosta erittyvä hormoni, joka stimuloi munasolujen irtoamista. Luteinisoivasta hormonista (LH), follikkelia stimuloivasta hormonista ja istukkahormonista käytetään yhteisnimitystä gonadotropiinit, koska ne kaikki vaikuttavat sukupuolirauhasten toimintaan

Luteinisoivan hormonin eritystä stimuloi hypotalamuksesta erittyvä gonadoliberiini, joka stimuloi samalla myös follikkelia stimuloivan hormonin erittymistä.

Hormonin pitoisuus on lapsilla hyvin pieni, mutta se kasvaa murrosiässä, ja siitä voidaan tutkia puberteettikehitystä. Naisilla hormonin tehtävä on stimuloida munasolun irtoamista, sen jälkeen keltarauhasen kehitystä ja ylläpitää keltarauhasen hormonituotantoa. Ovulaation aikana pitoisuus nousee moninkertaiseksi. Miehillä luteinisoiva hormoni stimuloi kivesten Leydigin solujen androgeenien eli mieshormonien tuotantoa. Hypofyysin vajaatoiminta laskee hormonin pitoisuutta.

Lähteet
-------

1. ↑  Helsingin yliopisto (Arkistoitu – Internet Archive)
2. ↑  HUS-laboratorion ohjekirja
**Suurenmoinen huviretki** (engl. *A Grand Day Out*), levitetty myös nimellä **Juustoa puuttuu**, on ensimmäinen Wallace ja Gromit -lyhytelokuva vuodelta 1989. Nick Park animoi, ohjasi ja kirjoitti tarinan. Wallacen äänenä toimi näyttelijä Peter Sallis.

Elokuva on julkaistu myös suomeksi dubattuna VHS:llä ja DVD:llä. Tässä versiossa Wallacen äänenä toimii Vesa Vierikko.

Elokuvan synty
--------------

Nick Park opiskeli elokuva-alaa National Film and Television Schoolissa. Kun valmistuminen alkoi lähestyä, Park mietti mitä tehdä lopputyöksi. Hän aikoi alun perin tehdä elokuvan miehestä ja hänen kissastaan. Park kuitenkin korvasi kissan koiralla ja poisti mieshahmolta viikset. Myöhemmin koirahahmon puheosuus jätettiin pois, ja se viesti elekielen avulla.

Oltuaan kolme viikkoa töissä Elstree Film Studios -yhtiössä Park alkoi suunnitella tarinaa miehestä, joka rakentaa raketin ja lentää Kuuhun tyydyttääkseen juustonhalunsa. Kun Park kehitteli lyhytelokuvaansa, Aardman Animations -studion perustajat Peter Lord ja David Sproxton tulivat esitelmöimään National Film Schooliin, jolloin Park sai esitellä heille hankettaan. Lord ja Sproxton tarjosivat Parkille mahdollisuuden työskennellä Aardmanin Studioilla ja tehdä samalla oman elokuvahankkeensa valmiiksi. Kuusi vuotta projetkin aloittamisen jälkeen, vuoden 1990 jouluaattona, Channel 4 esitti elokuvan Ison-Britannian televisiossa.

Tarina
------

**Varoitus:  Seuraava kirjoitus paljastaa yksityiskohtia juonesta.**
Wallace yrittää epätoivoisesti keksiä, minne lähteä lomalle. Hän etsii erityisesti paikkoja, jotka ovat tunnettuja juustomaita tai -alueita. Wallacen lempiruoka on näet juusto. Lopulta hän keksii, että matkustaa Gromitin kanssa kuuhun, koska sehän on juustoa. Kaksikko rakentaa oman raketin ja matkustaa etsimään kuujuustoa. Kuussa parivaljakko tapaa mekaanisilla käsivarsilla ja pyörillä varustetun uunin, josta koituu harmia.

**Juonipaljastukset päättyvät tähän.**

Lähteet
-------

1. ↑  A Grand Day Out With Wallace and Gromit. Movie Reviews, Pictures – Rotten Tomatoes rottentomatoes.com. Viitattu 8.3.2011. (englanniksi)
2. 1 2  *Wallace & Gromit: Juustoa puuttuu*, VHS-kasetin takakansi.
3. 1 2  Wallace & Gromit – About – A Grand Day Out *wallaceandgromit.com*.  Arkistoitu 7.2.2008. Viitattu 7.3.2011. (englanniksi)
Suuramiraali Alfred von Tirpitz.
**Suuramiraali** (saks. *Großadmiral*) on ollut joissakin maissa, etenkin Saksan keisarikunnan laivastossa, Weimarin tasavallan laivastossa ja Kriegsmarinessa merivoimien korkein sotilasarvo, joka vastaa maavoimien marsalkkaa. Muissa maissa sitä on vastannut laivastoamiraali. Suuramiraali on ollut kuninkaallinen tai maansa merivoimien komentaja. Kriegsmarinella oli myös kenraaliamiraalin arvo, joka oli ylempi kuin amiraali, mutta alempi kuin suuramiraali.

Suomessa arvoja ei ole käytössä.

Luettelo Saksan suuramiraaleista
--------------------------------

### Saksan keisarikunnan laivasto

|  |  |  |
| --- | --- | --- |
|       •   | Keisari Vilhelm II |   3. toukokuuta 1900 *ehrenhalber* |
|       •   | Oskar II, Ruotsin ja Norjan kuningas |   13. kesäkuuta 1900 *ehrenhalber* |
|       •   | Hans von Koester |   28. kesäkuuta 1905 |
|       •   | Preussin prinssi Henrik |   4. syyskuuta 1909 |
|       •   | Alfred von Tirpitz |   27. tammikuuta 1911 *Rang und Titel aber kein Patent* |
|       •   | Henning von Holtzendorff |   31. toukokuuta 1918 |

### Kriegsmarine

|  |  |  |
| --- | --- | --- |
|       •   | Erich Raeder |   1. huhtikuuta 1939 |
|       •   | Karl Dönitz |   31. toukokuuta 1943 |

Suuramiraalin arvo muissa maissa
--------------------------------

Itävalta-Unkarin laivastossa suuramiraalin arvo annettiin laivaston komentaja Anton Hausille vuonna 1916 sekä hänen seuraajalleen Maximilian Njegovanille tämän jäädessä eläkkeelle 1918. Arvo annettiin myös arkkiherttua Kaarle Stefanille 1911 sekä ensimmäisen maailmansodan aikana kunnianosoituksena eräille muille Itävallan ja Saksan keisarillisten perheiden jäsenille.

Italiassa Benito Mussolini myönsi suuramiraalin (*Grande ammiraglio*) arvon Paolo Thaon di Revelille 1924. Italiassa arvoa ei ole annettu muille.
**Härkäjuhlat** on Vihannin Mäntylammella vietettävä härkäteemainen tapahtuma. Se järjestetään vuonna 2014 50. kerran peräkkäin samassa paikassa elokuun toisena lauantaina. Tapahtuma on tarkoitettu kaikenikäisille. Musiikin ja tanssin lisäksi tapahtumassa on vuosien varrella ollut monenlaista oheistapahtumaa. Tapahtuman keskeiseksi osaksi on muodostunut härkäannosten myyminen, vartaassa pyörivä härkä on vaihtanut muotoaan hygieniasyistä. 

Festivaalin perusti LC Vihanti vuonna 1964, mikä jälkeen tapahtuma on järjestetty vuosittain elokuun toisena lauantaina. Tapahtuman järjestämisessä on vuodesta 1967 vuoteen 2013 ollut mukana myös Vihannin Urheilijat. 

Vuosien varrella tapahtumassa on esiintynyt suuri joukko suomalaisia artisteja, kuten Danny, Lea Laven, Souvarit ja muita julkisuuden henkilöitä kuten Jaakko Kolmonen ja vakioartistina Vihannin oma bändi Gobra. 

Tapahtuma on vakiintunut myös nuorten kesäloman päättäjäispaikaksi, koska useina vuosina elokuun toinen lauantai on ollut myös viimeinen lomalauantai koulusta. 

Tapahtuman tuotto on vuosittain ohjattu vihantilaisten nuorten hyväksi.

Ohjelmistoa vuosien varrelta
----------------------------

### 46v Härkäjuhlat 14. elokuuta 2010

Juhlissa esiintyivät Yölintu ja Susanna Sakko&Onnenpotku. Paikallisia bändejä kuultiin ulkona, sekä Open House-kokoonpano soitti 60- ja 70-luvun covereita. Vuonna Härkäjuhlatoimikunnan puheenjohtajana toimi Mikko Hemmilä.

### 49v Härkäjuhlat 8. elokuuta 2013

Vuonna 2013 tapahtuman järjesti Vihannin LC yksin, Vihannin Urheilijoiden kanssa yhdessä järjestettyjen 46-vuotisjuhlan jälkeen. Muutoksesta johtuen tapahtuma hieman supistui kattamaan vain Mäntylammen lavatilan sisäosan, ja ulkona ei järjestetty ohjelmaa kuten aiempina vuosina. Tapahtuma menestyi kuitenkin hyvin ja pääsi tavoitteeseensa muutoksesta huolimatta.

### 50v Juhlavuosi 9. elokuuta 2014

Vuonna 2014 Härkäjuhlat vietetään 50. kerran. Tapahtumaan on tarkoitus kerätä kattava otos vuosien varrella olleita virikkeitä, kuten pussitappelua, tikanheittoa ja taikuri.

Lähteet
-------

* (Arkistoitu – Internet Archive)
* (Arkistoitu – Internet Archive)
**Suurella Sydämellä** on vuoden 2008 tienoilla kehitetty valtakunnallinen seurakuntien vapaaehtoistyön verkkopalvelu Suomessa. Toiminnan ideana on vapaaehtoistehtävien tekeminen ilman pidempiaikaista sitoutumista: vapaaehtoinen lupautuu vain yhteen tehtävään kerrallaan. Palvelu toimii vuonna 2014 Haapajärvellä, Helsingissä, Hämeenlinnassa, Joensuussa, Jyväskylässä, Kaarinassa, Kangasalla, Keravalla, Kirkkonummella, Kotkassa, Kouvolassa, Kuopiossa, Lahdessa, Lappeenrannassa, Liedossa, Lempäälässä, Mikkelissä, Nokialla, Nurmijärvellä, Oulussa, Pirkkalassa, Porvoossa, Salossa, Seinäjoella, Tampereella, Turussa, Uudessakaupungissa, Vaasassa, Valkeakoskella, Vantaalla ja Vihdissä.

Lähteet
-------

1. ↑  Suurella Sydämellä auttaa lähimmäistä netissä; YLE, Satakunta 26.9.2009

Aiheesta muualla
----------------

* Suurella Sydämellä -sivusto
* Lehtisaari, Sanna; Lähimmäisenrakkautta, sitä se on: Tutkimus Suurella Sydämellä -vapaaehtoistyön konseptista
* Seurakuntien vapaaehtoiset toimimaan Suurella Sydämellä; Vantaan Sanomat 15.9.2013 (Arkistoitu – Internet Archive)
* Tampere jatkokehittää Suurella Sydämellä -konseptia; Kotimaa 7.10.2013
**Harri Uolevi Vainio** (s. 2. heinäkuuta 1947 Pertteli) on suomalainen lääkäri ja toksikologi, joka toimi Työterveyslaitoksen pääjohtajana runsaan vuosikymmenen ajan (2003–2015).

Vainio valmistui Turun yliopistosta lääketieteen lisensiaatiksi 1973 ja väitteli samana vuonna lääketieteen ja kirurgian tohtoriksi. Hänen englanninkielinen artikkeliväitöskirjansa oli otsikoitu *On the topology and synthesis of drug-metabolizing enzymes in hepatic endoplasmic reticulum*. Turun yliopiston toksikologian dosentti hän oli vuodesta 1975.

Hän toimi Työterveyslaitoksen työhygienian ja toksikologian osastonjohtajana ja professorina 1975–1996. Hän oli WHO:n syöpätutkimuksen yksikön päällikkönä Lyonissa 1983–1987, 1996–1998 ja 2000–2003. Helsingin yliopiston toksikologian professori Vainio oli 1996-1997. Karoliinisen instituutin professori Vainio oli 1998–2000.

Työterveyslaitoksen pääjohtajaksi hänet nimitettiin 2003, Jorma Rantasen jälkeen. Hän jäi tehtävästä eläkkeelle 2015 ja työskenteli vielä sen jälkeen Kuwaitissa Kuwaitin yliopiston kansanterveystieteellisen tiedekunnan perustamisvaiheessa tiedekunnan varadekaanina. Työterveyslaitoksen johtajana Vainiota seurasi Antti Koivula.

Tutkijana Vainio on ollut erittäin tuottelias. Vuoteen 2007 mennessä hän oli ollut kirjoittajana jo yli 600 tieteellisesssä tutkimusartikkelissa tai muussa julkaisussa toksikologian ja karsinogeneesin aihepiiristä.

Harri Vainiolla on kolme lasta ensimmäisestä avioliitostaan. Vainion puoliso vuodesta 2001 on professori Elisabete Weiderpass.

Lähteet
-------

1. 1 2 3 4 5 6 7  *Suomen professorit 1640–2007*, Professoriliitto, 2008 (ISBN 978-952-99281-1-8 ja 978-952-99281-2-5, viitattu 2 tammikuuta 2022), s. 778View and modify data on Wikidata
2. 1 2 3 4 5  Lasse Pajala, John Lagerbohm, Ulla Strengell-Silainen (toim.): *Kuka kukin on 2011*, s. 1066. Helsinki: Otava, 2011. ISBN 978-951-1-24712-8.
3. ↑  Teemu Luukka: Työterveyslaitos vähentää jopa 50 työntekijää *HS, hs.fi*.  16.9.2013. Viitattu 7.4.2018.
4. ↑  Harri Vainio: On the topology and synthesis of drug-metabolizing enzymes in hepatic endoplasmic reticulum (Väitöskirja / Turun yliopisto)  1973. H. Vainio, teostiedot via finna.fi. Viitattu 2.1.2022.
5. ↑  Helinä Kujala: Harri Vainio lähti eläkepäivillään töihin Kuwaitiin: "Etsin edelleen uteliaasti itseäni ja elämää" *HS, hs.fi*.  13.7.2016. Viitattu 7.4.2018.
6. ↑  Antti Koivulasta Työterveyslaitoksen uusi pääjohtaja. Työterveyslaitoksen tiedote 28/2015. Helsinki 18.5.2015 (Viitattu 7.4.2018)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Suomi (KANTO)
* Yhdysvallat
* Tšekki

 |
|  |
| Tieteilijät | 
* CiNii

 |
|  |
| Muut | 
* IdRef

 |

 |
**Wu Lei** (kiin.: 武磊; pinyin: *Wǔ Lěi*;s. 19. marraskuuta 1991 Nanjing, Jiangsu, Kiina) on kiinalainen jalkapalloilija. Hän pelasi 3,5 kautta Espanjassa Espanyolin joukkueessa ja näistä 2,5 kautta pääsarja Primera Divisiónissa. Hän on pelipaikaltaan hyökkääjä.

Seurajoukkueura
---------------

Wu Lei aloitti jalkapallouransa kiinalaisseura Shanghai SIPG:stä ja teki ensiesiintymisensä 2. syyskuuta 2016 ottelussa Yunnan Lijiang Dongbaa vastaan. Tehdessään debyytin Wu Lei oli iältään 14 vuotta 287 päivää ja oli näin nuorin Kiinan ammattilaissarjassa pelannut pelaaja koskaan.

28. tammikuuta 2019 Wu Lei siirtyi barcelonalaisseura Espanyoliin kolmivuotisella sopimuksella ja hänestä maksettiin 2 miljoonan euron siirtokorvaus. Wu Lei pelasi ensimmäisen ottelunsa joukkueessa 3. helmikuuta 2019 Villarrealia vastaan ja samalla hänestä tuli vasta historian toinen kiinalaispelaaja Zhang Chengdongin jälkeen Espanjan pääsarjassa. Ensimmäisen maalinsa hän teki 2. maaliskuuta 2019 sarjaottelussa Real Valladolidia vastaan ja näin hänestä tuli ensimmäinen kiinalainen maalintekijä Primera Divisiónissa. Uutislähteiden mukaan ottelu keräsi yli 25 miljoonan yleisön Wun kotimaassa Kiinassa.

4. tammikuuta 2020 Wu Lei onnistui maalinteossa paikallisvastustaja Barcelonaa vastaan, kun hän tasoitti ottelun numeroihin 2–2. Hän oli samalla myös ensimmäinen kiinalainen, joka onnistui tekemään maalin Barcelonan verkkoon.

Lähteet
-------

1. ↑  乙级也有上海德比：武磊上场创纪录 东亚遗憾负东巴 Sina Sports. Viitattu 26.1.2020.
2. ↑  Wu Lei, new player of RCD Espanyol RCD Espanyol. Viitattu 26.1.2020. (englanniksi)
3. ↑  Wu Lei becomes first Chinese player to score in Spanish league South China Morning Post. Viitattu 26.1.2020. (englanniksi)
4. ↑  Wu Lei's first Espanyol goal draws an estimated 25 million fans in China ESPN. Viitattu 26.1.2020. (englanniksi)
5. ↑  China star Wu Lei’s Barcelona goal makes history and gives Espanyol vital La Liga point South China Morning Post. Viitattu 26.1.2020. (englanniksi)

Aiheesta muualla
----------------

* Wu Lein tilastot Soccerway-sivustolla (englanniksi)
**Allahu Akbar** ("Jumala on suuri") oli Libyan kansallislaulu 1. syyskuuta 1969 alkaen vuoteen 2011. Laulun valitsi kansallislauluksi Libyan johtaja, eversti Muammar Gaddafi, joka halusi osoittaa toiveensa ja halunsa siitä, että koko arabimaailma yhtyisi hänen vihreään vallankumoukseensa. Laulu on alun alkaen egyptiläinen marssi, joka tuli kuuluisaksi Egyptissä ja Syyriassa vuoden 1956 Suezin kriisin aikana. Vuoden 2011 levottomuuksien jälkeen maan siirtymäajan kansallinen neuvosto valitsi uudeksi kansallislauluksi laulun Libya, Libya, Libya.

Sanat arabiaksi
---------------

الله أكبر الله اكبر
  
الله أكبر فوق كيد المعتدي
  
الله للمظلوم خير مؤيد
  
أنا باليقين وبالسلاح سأفتدي
  
بلدي ونور الحق يسطع في يدي
  
قولوا معي قولوا معي
  
الله أكبر الله أكبر الله أكبر
  
الله أكبر فوق كيد المعتدي
  

  
يا هذه الدنيا أطلي واسمعي
  
جيش الأعادي جاء يبغي مصرعي
  
بالحق سوف أرده وبمدفعي
  
وإذا فنيت فسوف أفنيه معي
  
قولوا معي قولوا معي
  
الله أكبر الله أكبر الله اكبر
  
الله فوق كيد المعتدي.

Käännös
-------

Jumala on suuri, Jumala on suuri,  

Jumala näkee hyökkääjän temppujen edelle,  

ja Jumala on sorrettujen paras auttaja  

Jumala näkee hyökkääjän temppujen edelle,  

ja Jumala on sorrettujen paras auttaja  

Varmuudella ja asein tahdon puolustaa  

maatani totuuden valon loistaessa käsissäni!  

Lausu kanssani, lausu kanssani:  

Jumala on suurin, Jumala on suurin, Jumala on suurin!  

Jumala näkee hyökkääjän temppujen edelle!  
  

Näe ja kuule, oi maailma:  

vainooja tuli ahnehtien asemaani,  

Näe ja kuule, oi maailma:  

vainooja tuli ahnehtien asemaani,  

Taistelen asein ja puolustaudun  

ja jos kuolen, vien hänet mukanani!  

Lausu kanssani, lausu kanssani:  

Jumala on suurin, Jumala on suurin, Jumala on suurin!  

Jumala näkee hyökkääjän temppujen edelle!"

Aiheesta muualla
----------------

* Kansallislaulu arabiaksi
**Wu-kuningaskunta** (吳 [wú], 222 – 280), viralliselta nimeltään **Itäinen-Wu**, oli yksi Kiinassa Kolmen kuningaskunnan kaudella vallasta kilpailleista valtioista.

Han-dynastian loppuaikoina sotapäällikkö Sun Quan hallitsi Wu-valtiota, joka oli alue Jangtse-joen eteläpuolella Suzhoun ympärillä. Sen jälkeen kun Cao Wei -kuningaskunnan Cao Pi ja Shu Han -kuningaskunnan Liu Bei olivat julistaneet itsensä keisareiksi, Sun Quan teki samoin vuonna 222 väittäen aloittaneensa Itäisen-Wu-dynastian.

Eteläinen Kiina kehittyi yhdeksi Kiinan taloudellisista, kulttuurellisista ja poliittisista keskuksista Wu-vallan aikana. Tältä ajalta ovat myös ensimmäiset kirjalliset merkinnät Taiwanin saaresta. Wu-kuningaskunta oli yhteydessä Taiwanin väestöön ja lähetti sinne viranomaisiaan.

Ensimmäinen Jin-dynastian keisari Sima Yan valloitti kuningaskunnan vuonna 280. 58 vuodellaan siitä jäi pitkäikäisin kolmesta kuningaskunnasta.

Katso myös
----------

* Kiinan dynastiat
* edellinen kausi: Han-dynastia
* vallitseva suurempi jakso: Kolme kuningaskuntaa
* muut kuningaskunnat: Wei-kuningaskunta ja Shu Han -kuningaskunta
* seuraava kausi: Läntinen Jin-dynastia
Ōmura Masujirō, Edoardo Chiossonen tekemä muotokuva.
**Ōmura Masujirō** (1824 tai 1825 – 7. joulukuuta 1869 Osaka) oli japanilainen oppinut ja sotilas, joka tunnetaan "Japanin modernin armeijan isänä".

Ōmura oli Chōshū-klaaniin kuuluneen lääkärin poika Suōn provinssista. Hän opiskeli 19-vuotiaasta alkaen rangakua eli hollanniksi opetettua länsimaista tiedettä ja aloitti 23-vuotiaana lääketieteen opinnot Osakan Tekijukussa eli länsimaisessa oppilaitoksessa. Häntä opetti muun muassa Ogata Kōan. Ōmura palasi vuonna 1850 kotiseudulleen lääkäriksi, mutta ei menestynyt tässä ammatissa. Hän pääsi vuonna 1853 Iyon provinssin Uwajima-klaanin *rangakun* opettajaksi ja kiinnostui samalla sotilasasioista. Opiskeltuaan pari vuotta länsimaista merenkulkua Nagasakissa hän saapui vuonna 1856 Edoon (nyk. Tokio) ja sai pian työpaikan Bansho Shirabeshosta, valtion laitoksesta, jonka tehtävä oli tutkia länsimaista kirjallisuutta. Ōmura pääsi myös opettajaksi sotakoulu Kōbushoon. Hän opiskeli samaan aikaan englannin kieltä James Curtis Hepburnin johdolla ja perehtyi länsimaiseen sotilasstrategiaoppiin.

Vuonna 1860 Ōmurasta tuli Chōshū-klaanin samurai ja hän ryhtyi toimimaan klaanin sotilasneuvonantajana. Hän saavutti mainetta strategina vuosien 1864 ja 1865 ensimmäisen ja varsinkin toisen Chōshūn sotaretken aikana, jotka olivat taisteluita klaanin ja Japania hallinneen shōgunaatin välillä. Vuoden 1868 Meiji-restauraation jälkeen Ōmura siirtyi Japanin keisarillisen hallituksen palvelukseen. Hänet nimitettiin vuonna 1869 apulaissotaministeriksi, ja hän ryhtyi välittömästi toteuttamaan kauaskantoisia uudistuksia maan asevoimissa. Hänen suunnitelmaansa sisältyi muun muassa yleisen asevelvollisuuden käyttöönotto ja vanhan samurailuokan täydellinen lakkauttaminen. Kun Ōmura oli myöhemmin samana vuonna Kiotossa tarkistamassa tuleville sotakouluille suunniteltuja paikkoja, eräs katkera samurai hyökkäsi hänen kimppuunsa haavoittaen häntä kuolettavasti. Hän kuoli myöhemmin saamiinsa haavoihin.

Ōmuralle on pystytetty patsas Yasukuni-temppelin edustalle.

Lähteet
-------

1. 1 2 3 4 5  Ōmura Masujirō (englanniksi) *Encyclopædia Britannica Online Academic Edition*. Viitattu 1.11.2014.
2. 1 2 3  Omura, Masujiro (englanniksi) Portraits of Modern Japanese Historical Figures. Japanin parlamentin kirjasto. Viitattu 1.11.2014.

Aiheesta muualla
----------------

* Kuvia tai muita tiedostoja aiheesta **Ōmura Masujirō** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat
* Japani
* Alankomaat

 |
|  |
| Tieteilijät | 
* CiNii

 |
|  |
| Muut | 
* IdRef

 |

 |
**Allan Adolf Salo** (27. marraskuuta 1901 Pori – 23. joulukuuta 1978) oli suomalainen taidemaalari. Hänen ensinäyttelynsä oli Helsingissä vuonna 1923.

Salo opiskeli kuvataiteita aluksi Tampereen Työväenopiston taidepiirissä ja sen jälkeen vuosina 1922–1926 Suomen Taideyhdistyksen piirustuskoulussa ja Helsingin yliopiston piirustussalissa, opettajanaan muun muassa Eero Järnefelt. Rahoitusta taideopinnoilleen hän hankki työskentelemällä Tampellan konepajalla, samoin kuin toinen tuleva taidemaalari Reino Viirilä. Lisäopintoja Salo harjoittii vuosina 1927–1928 kahdessa Pariisin vapaassa taideakatemiassa, *Académie Moderne* ja *Académie Colarossi* -kouluissa. Hänen taiteilijauransa varhaisvaiheisiin kuului myös työskentely Juho Rissasen apulaisena Kansallisteatterin freskojen valmistamisessa. Salon töitä oli esillä Suomen Taiteilijain vuosinäyttelyissä 1920–luvulta 1950-luvulle. 

Salon teokset ovat realistisia ja niissä korostuu viivan ja muodon merkitys. Teokset käsittelevät useimmiten ihmisiä tai maisemia ja usein työläisiaheita, mutta ilman aatteellista julistavuutta. Omasta työläistaustastaan huolimatta Salo suhtautui kohteisiinsa enimmäkseen kuin ulkopuolinen tarkkailija, ja henkilö- ja muotokuvausta on pidetty hänen 
taiteilijalaadulleen erityisen sopivana. Salon tunnetuimpiin töihin kuuluvat myös 1940-luvun Tamperetta realistisesti kuvaavat teokset.

Salon vanhemmat olivat kauppias Hulda ja Aleksi Salo. Salon puoliso oli Alli Salo. Salot asuivat pitkään Pirkkalan Tanilan kylään rakennuttamassaan ateljeetalossa, johon karttui myös heidän huomattava taidekokoelmansa. Vuonna 1981 perustettiin Salon testamenttilahjoituksen pohjalta Tampereen Taiteilijaseurassa *Alli ja Allan Salon Erillisrahasto*, jonka tarkoituksena on tukea Taiteilijaseuraan kuuluvien, pääasiassa nuorten taiteilijoiden työskentelyä.

Salolle myönnettiin Pro Finlandia -mitali vuonna 1955.

Lähteet
-------

* Kuvataiteilijamatrikkeli
* Kaija Ojala: *Pirkkala aikojen alusta*[vanhentunut linkki]
* Allan Salo (1901–1978)[vanhentunut linkki]
* Alli ja Allan salon erillisrahasto. Tampereen taiteilijaseura

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Suomi (KANTO)
* Yhdysvallat

 |

 |
**Wu Bangguo** (perin.: 吳邦國; yksink.: 吴邦国; pinyin: Wú Bāngguó) on kiinalainen poliitikko. Hän johtaa Kiinan kansankongressin pysyvää komiteaa eli toimii kongressin puhemiehenä. Wuta pidetään nykyään Kiinan kommunistinen puolueen ja koko maan hierarkiassa toiseksi korkeimpana Xi Jinpingin, jolla on hallussaan maan kolme vaikutusvaltaisinta virkaa (kommunistisen puolueen pääsihteeriys, presidenttiys ja keskussotilaskomission puheenjohtajuus), jälkeen.

Wu on koulutukseltaan insinööri ja opiskeli Tsinghuan yliopistossa. Kommunistiseen puolueeseen hän on kuulunut vuodesta 1964 lähtien ja ollut politbyroossa vuodesta 1992.

Ennen valintaansa puhemieheksi Wu toimi Shanghain puoluejohtajana 1991–1994 ja Zhu Rongjin varapääministerinä vuodesta 1995. Hän nousi keskuskomiteaan ja politbyrooseen 1992. Vuonna 2003 hänet valittiin nykyiseen virkaansa, ja hän uusi paikkansa keväällä 2008.

Lähteet
-------

* China Vitae: Biography of Wu Bangguo (Arkistoitu – Internet Archive) (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |

 |
*Tämä artikkeli käsittelee kaukasialaista kirkkokuntaa. Albanian kirkko voi tarkoittaa myös Albanian ortodoksista kirkkoa.*
Pyhän Elisein kirkko Şəkin piirin Kişin kylässä.
Tšotarin kirkko Qəbələn piirin Nicin udikylässä.
Gandzasarin luostari Vuoristo-Karabahissa.
**Albanian kirkko** oli muinaisen Kaukasian Albanian alueella nykyisessä Azerbaidžanissa 300–400-luvuilta aina vuoteen 1815 saakka toiminut kristillinen kirkkokunta.

Kristinusko levisi Kaukasian Albaniaan 300-luvun alussa Armeniasta ja Georgiasta käsin. Vuoden 420 tienoilla luotiin jumalanpalveluksissa käytetty albanian kirjakieli. 600-luvulta lähtien Albanian kirkko alkoi siirtyä armenian kieleen.

Albanian kuningas Urnair kääntyi kristityksi noin vuonna 370. Kuningas Vatšagan III Hurskas julisti 400-luvun lopussa kristinuskon valtionuskonnoksi ja ryhtyi vainoamaan zarathustralaisia. Hänen aikanaan vuosina 487–488 pidettiin kirkon kaanonit laatinut Albanian kirkolliskokous. Armenialaiseen perinteeseen tukeutuneella Albanian kirkolla oli ilmeisesti jo tuolloin käytännössä itsenäinen asema. Vuosien 551–552 tienoilla sen johtaja Abas sai katolikoksen arvonimen. Hän residenssinsä oli Partavin kaupungissa (nykyinen Bərdə). 680-luvulla Albanian ja Armenian kirkot yrittivät turhaan käännyttää Derbentin pohjoispuolella asuneita paimentolaisia. Albanian kautta kristinusko levisi Dagestanin pohjoisosaan.

Albanian kirkko noudatti Khalkedonin kirkolliskokouksen oppeja ilmeisesti vuonna 706 järjestettyyn Partavin kirkolliskokoukseen saakka, jolloin Armenian katolikos syrjäytti arabien tuella Albanian katolikoksen Nersesin. 800-luvun loppupuolella Kurajoen pohjoispuolella sijaitseva alue liittyi ortodoksiseen Georgian kirkkoon. Islamin ja kristinuskon välinen kamppailu päättyi 1000-luvulla, jolloin suurin osa alueen väestöstä oli kääntynyt muslimeiksi. 720-luvulta lähtien arabit liittivät Albanian kirkon Armenian monofysiittisen kirkon alaisuuteen.

Monofysiittinen Albanian kirkko taantui 800–1100-luvuilla. Katolikosten residenssinä toimi 900–1000-luvuilla Hamšin luostari. Kirkollisen elämän keskuksia olivat 1000-luvulla Vuoristo-Karabah (Artsah) ja 1100-luvulla Qaxin ja Zaqatalan seutu. 1300–1400-lukujen vaihteessa katolikosten residenssi siirtyi Vuoristo-Karabahin hengellisenä ja poliittisena keskuksena toimineeseen Gandzasarin luostariin.

Venäjän keisari lakkautti Gandzasarin patriarkaatiksi kutsutun Albanian katolikoksen viran vuonna 1815. Sen tilalle perustettiin Armenian katolikoksen alaiset Artsah-Şuşan ja Şamaxın hiippakunnat sekä Armenian kirkon Tbilisin konsistorin alainen Gəncən apulaispiispan virka.

Lähteet
-------

1. 1 2 3 4 5  Pravoslavnaja entsiklopedija *pravenc.ru*. Viitattu 21.3.2011. (venäjäksi)
**Panakton** (m.kreik. Πάνακτον, lat. *Panactum*) oli antiikin aikainen linnoitus Attikan ja Boiotian rajalla Kreikassa. Se sijaitsi Kithairon-vuoren pohjoisrinteessä Eleutherain ja Fylen välillä. Linnoituksen arkeologinen kohde sijaitsee kukkulalla nykyisten Dervenochórian Pánakton ja Prásinon kylien välillä Tanágran kunnassa Boiotian alueyksikössä.

Ateenalaiset rakensivat Panaktonin linnoituksen ennen peloponnesolaissotaa, mahdollisesti jo arkaaisen kauden lopulla 500-luvulla eaa. Se hallitsi nykyistä Skoúrtan tasankoa, jonka kautta kulki Ateenan ja Theban välinen tie. Sitä ei luettu Attikan demosten joukkoon. Boitialaiset valtasivat Panaktonin petoksella sodan aikana vuonna 422 eaa. He myös tuhosivat linnoituksen vastoin sopimusta ennen sen palauttamista. Thukydides mainitsee linnoituksen usein *Peloponnesolaissotansa* viidennessä kirjassa näiden tapahtumien yhteydessä. Panakton ilmeisesti rakennettiin uudelleen sodan jälkeen.

Linnoituksen muurien pituus on ollut noin 300 metriä. Sen sisäosissa on säilynyt kahden tornin ja niiden välisen muurin jäänteitä. Aiemmin Panakton on joskus sijoitettu virheellisesti Eleutherain paikalle.

Lähteet
-------

1. 1 2 3 4  Panactum *Brill’s New Pauly*. BrillOnline Reference Works. Viitattu 11.2.2019.
2. 1 2  Smith, William: "Attica", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
3. ↑  Panakton *Pleiades*. Viitattu 11.2.2019.
4. 1 2 3 4 5  Panakton (Attica) 25 Panakto - Πάνακτον *ToposText*. Viitattu 11.2.2019.
5. ↑  Thukydides: *Peloponnesolaissota* 5.3.5, 5.18.7.
6. ↑  Ober, Josiah: *Fortress Attica: Defense of the Athenian Land Frontier, 404-322 B.C.*, s. 98. Mnemosyne, bibliotheca classica Batava. 84: Supplementum 84. Brill, 1985. ISBN 9004072438. Teoksen verkkoversio.
**Albanian kreikkalaiskatolinen kirkko** on autonominen katolinen kirkkokunta, joka käyttää bysanttilaista liturgiaa. Siihen kuului 3 726 jäsentä vuonna 2017. Jäsenistö on keskittynyt eteläiseen Albaniaan. Kirkkoa ei tule sekoittaa Italialais-albanialaiseen katoliseen kirkkoon, joka on Italiassa elävien bysanttilaista riitusta noudattavien katolisten albanialaisten kirkko.

Historia
--------

Ensimmäinen Albaniassa toiminut bysanttilaista riitusta noudattavien katolisten yhteisö oli pieni Epeiroksen rannalla toiminut lähetysasema, joka toimi vuosina 1628–1765. Toisen ryhmän perusti vuoden 1900 paikkeilla entinen albanialainen ortodoksipappi Jorgji Germanos. Vuonna 1912 hänen yhteisössään oli 120 jäsentä, jotka asuivat pääasiassa Elbasanin kylässä. Heidän avukseen tuli vuonna 1938 Italian Grottaferratasta Italialais-albanialaisen katolisen kirkon munkkeja. Vuonna 1939 perustettiin Eteläisen Albanian apostolinen administraatio suoraan apostolisen delegaatin, arkkipiispa Leone Giovanni Nigrisin pastoraaliseen hoitoon. Vuonna 1945 sillä oli noin 400 jäsentä, mutta samana vuonna arkkipiispa Nigris karkotettiin maasta.

Ryhmä hävisi sen jälkeen kun Albania julistautui vuonna 1967 ateistiseksi valtioksi. Vuonna 1996 Hil Kabashi asetettiin administraation ensimmäiseksi piispaksi sitten vuoden 1945. Vuonna 2008 sen 3 500 jäsenestä suurin osa oli kuitenkin latinalaisen riituksen noudattajia. Poikkeuksena oli yksi pieni seurakunta, joka toimi basileiolaisen sisarkunnan yhteisön yhteydessä Elbasanissa, mistä kirkko oli aiemmin saanut alkunsa.

Nykyhetki
---------

Vuonna 2017 kirkon ainoaan hallinnolliseen yksikköön Eteläisen Albanian apostoliseen administraatioon kuului 15 seurakuntaa, joissa oli yhteensä 3 726 jäsentä. Nämä muodostivat 0,3 prosenttia administraation alueen väestöstä.

Lähteet
-------

1. 1 2  Other Eastern Catholic Communities  26.6.2008. Catholic Near East Welfare Association. Viitattu 22.8.2019. (englanniksi)
2. ↑  Apostolic Administration of Southern Albania {Albania Meridionale} (Albanian) catholic-hierarchy.org. Viitattu 22.8.2019. (englanniksi)

Katso myös
----------

* Katolinen kirkko Albaniassa

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Kristinusko Albaniassa |
| --- |
|  |
| Itäinen | 

|  |  |
| --- | --- |
| Ortodoksisuus | 
* Albanian ortodoksinen kirkko

 |
|  |
| Katolisuus | 
* Albanian kreikkalaiskatolinen kirkko
* Italialais-albanialainen katolinen kirkko

 |

 |
|  |
| Läntinen | 

|  |  |
| --- | --- |
| Katolisuus | 
* Katolinen kirkko Albaniassa

 |
|  |
| Protestantismi | 

|  |  |
| --- | --- |
| Luterilaisuus | 
* Albanian evankelis-luterilainen tunnustuskirkko

 |

 |
|  |
| Restorationismi | 
* Myöhempien Aikojen Pyhien Jeesuksen Kristuksen Kirkko Albaniassa

 |

 |

 |
**Albania** jaettiin vuoteen 2000 saakka 36 **piirikuntaan** (alb. *rrethe*). Piirikunnat kuuluivat edelleen prefektuureihin, joita oli kaksitoista. Nykyisin prefektuurit on korvattu maakunnilla. 

|  |  |  |
| --- | --- | --- |
| 1. Berat
2. Bulqizë
3. Delvinë
4. Devoll
5. Dibër
6. Durrës
7. Elbasan
8. Fier
9. Gjirokastër
10. Gramsh
11. Has
12. Kavajë
13. Kolonjë
14. Korçë
15. Krujë
16. Kuçovë
17. Kukës
18. Kurbin
 | 19. Lezhë
20. Librazhd
21. Lushnjë
22. Malësi e Madhe
23. Mallakastër
24. Mat
25. Mirditë
26. Peqin
27. Përmet
28. Pogradec
29. Pukë
30. Sarandë
31. Shkodër
32. Skrapar
33. Tepelenë
34. Tirana
35. Tropojë
36. Vlorë
 | Albanian piirikunnat |

  

AlbaniaAlbanian entiset piirikunnat
Berat | Bulqizë | Delvinë | Devoll | Dibër | Durrës | Elbasan | Fier | Gjirokastër | Gramsh | Has | Kavajë | Kolonjë | Korçë | Krujë | Kuçovë | Kukës | Kurbin | Lezhë | Librazhd | Lushnjë | Malësi e Madhe | Mallakastër | Mat | Mirditë | Peqin | Përmet | Pogradec | Pukë | Sarandë | Shkodër | Skrapar | Tepelenë | Tirana | Tropojë | Vlorë
**Panagiótis "Pános" Vasilópoulos** (kreik. Παναγιώτης "Πάνος" Βασιλόπουλος, s. 8. helmikuuta 1984 Maroúsi) on kreikkalainen koripalloilija.

Ura
---

Ennen pääsarjauraansa Vasilópoulos pelasi *Iraklis Pyrgoun* joukkueessa Kreikan neljänneksi korkeimmalla tasolla.
Vasilópoulos meni PAOK Thessalonikin juniorijoukkueisiin ja pelasi niissä aina vuoteen 2001 saakka, jolloin hänet nostettiin edustusjoukkueeseen. Hän lähti seurasta vuonna 2005 ja liittyi Olympiakosin joukkueeseen. Joukkueen mukana hän pääsi pelaamaan Euroliiga, mutta hänen harmikseen hän ei aluksi päässyt pelaamaan omassa pelipaikassaan nuoressa joukkueessa, joka haittoi hänen kehittymistään. Vuonna 2008 Vasilópoulos solmi Olympiakosin kanssa neljän vuoden jatkosopimuksen. Kaudella 2008–2009 hänen riesanaan olivat useat loukkaantumiset, jotka pitivät hänet poissa lukuisista Euroliiga-otteluista.

Maajoukkue
----------

Kreikan juniorimaajoukkueissa Vasilópoulos edusti alle 18-vuotiaita, 20-vuotiaita sekä 21-vuotiaita. Alle 18-vuotiaiden EM-kisoissa 2002 hän voitti hopeaa ja vuoden 2003 alle 18-vuotiaiden MM-kisoissa hän voitti myös hopeaa.

Aikuisten maajoukkueen kanssa hän voitti kultaa EM-kisoissa 2005 sekä hopeaa vuoden 2006 MM-kisoissa.

Lähteet
-------

1. ↑  Panagiotis Vasilopoulos (Greece) Eurobasket.  Arkistoitu 5.3.2009. Viitattu 3.7.2009. (englanniksi)
2. 1 2  Vasilopuolos, Panagiotis Euroliiga. Viitattu 3.7.2009. (englanniksi)
3. ↑  Euroleague Stock Watch Part 1 (Stock Down, Neutral)  21.12.2005. DraftExpress. Viitattu 3.7.2009. (englanniksi)
4. ↑  Olympiacos extends Vasilopoulos through 2012  21.5.2008. Euroliiga. Viitattu 3.7.2009. (englanniksi)
5. ↑  Olympiacos's Vasilopoulos out 3 weeks  8.12.2008. Euroliiga. Viitattu 3.7.2009. (englanniksi)
6. ↑  Reds nursing injured Vasilopoulos, Pelekanos  27.4.2009. Euroliiga. Viitattu 3.7.2009. (englanniksi)
7. ↑  Panagiotis Vasilopoulos NBA Draft Scouting Report  27.2.2005. DraftExpress. Viitattu 3.7.2009. (englanniksi)

Aiheesta muualla
----------------

* Kuvia tai muita tiedostoja aiheesta **Panagiótis Vasilópoulos** Wikimedia Commonsissa

* Euroliigan pelaajaprofiili (englanniksi)
* DraftExpress (englanniksi)

Kreikan joukkue – Koripallon EM-kilpailut 2005
4 Papaloukás ·
5 Spanoúlis ·
6 Zísis ·
7 Bouroúsis ·
8 Vasilópoulos ·
9 Fótsis ·
10 Chatzivréttas ·
11 Ntikoúdis ·
12 Tsartsarís ·
13 Diamantídis ·
14 Papadópoulos ·
15 Kakioúzis  

Päävalmentaja Giannákis

Kreikan joukkue – Koripallon MM-kilpailut 2006
4 Papaloukás ·
5 Schortsanítis ·
6 Zísis ·
7 Spanoúlis ·
8 Vasilópoulos ·
9 Fótsis ·
10 Chatzivréttas ·
11 Ntikoúdis ·
12 Tsartsarís ·
13 Diamantídis ·
14 Papadópoulos ·
15 Kakioúzis  

Päävalmentaja Giannákis

AEK Ateena – Koripallon Mestarien liigan mestari 2018
0 Punter ·
1 James ·
2 Green ·
3 Harris ·
4 Xanthópoulos ·
5 Šakota ·
8 Vasilópoulos ·
9 Atić ·
12 Larentzákis ·
16 Agravánis ·
21 Moraítis ·
22 Mavroeidís ·
23 Kamperídis ·
24 Kavvadás ·
27 Rogkavópoulos ·
32 Hunter  

Päävalmentaja Šakota ·
Apuvalmentajat Falékas · Mágalis · Mágeiras
**Movia Group Oy** on Suomen suurin liikennekouluketju. Movia syntyi, kun Liikennekoulu Hirmu, Seinäjoen Auto-opisto, Autokoulu Elo, Autokoulu Treeni ja Kirkkonummen autokoulu yhdistyivät. Movialla on 20 eri toimipistettä, ja se työllistää 65 henkilöä.

12. elokuuta 2014 uutisoitiin Movian ja Driving Team -autokouluketjun yhdistyvän. Yhdistyminen tapahtuu asteittain, eikä aikatauluja ole vielä lyöty lukkoon. Loppuvuodesta 2014 selviää, muuttuuko yhdistymisen myötä yhtiön nimi. Yhdistymisen myötä yhtiön palveluksessa työskentelee runsaat 100 työntekijää yli neljässäkymmenessä eri toimipisteessä.

Ajo-opetus
----------

Moviassa voi suorittaa A, A1, AM, B, C, CE, C1, ja C1E luokan kortin, sekä opetusluvan (OLB).

Taloustilanne
-------------

Movian liikevoitto on ollut jo useita vuosia tappiolla. Eritoten 19.1.2013 voimaan tullut ajokorttiuudistus on syönyt autokouluilta runsaasti asiakkaita. Tämän vuoksi Movia Koulutus Oy, joka on osa Movia Group Oy:tä, on yrityssaneerauksessa. Syksyllä 2013 Movia Groupin toimitusjohtaja Mari Tikkanen uskoi, että pahimmat ajat olisivat takana, ja parempaa tulosta olisi odotettavissa jo vuonna 2014.

Toimipisteet
------------

### Etelä-Suomi

* Helsinki
	+ Oulunkylä
	+ Kart`in Club
* Espoo
	+ Olari
	+ Leppävaara
	+ Suomenoja
* Vantaa
	+ Tikkurila
* Kirkkonummi

### Länsi-Suomi

* Seinäjoki
* Kurikka
* Ilmajoki
* Ylistaro

### Pohjois-Suomi

* Oulu
	+ Kirkkokatu
	+ Tuira
	+ Pateniemi
* Haukipudas
* Ii
* Kiiminki
* Muhos
* Tyrnävä
* Utajärvi

Lähteet
-------

1. ↑  Kaksi autokouluketjua lyö hynttyyt yhteen *Taloussanomat*.  12.8.2014. Viitattu 12.8.2014.
2. ↑  Kallis ajokortti ei ole kultakaivos – autokoulujen kannattavuus huolestuttaa *Helsingin Sanomat*.  4.10.2013. Viitattu 23.3.2014.

* Movian kotisivut
* Kauppalehti: Movia Group konsernin tappio kasvoi ja liikevaihto laski selvästi (Arkistoitu – Internet Archive)
* Yritystele: Movia Group Oy (Arkistoitu – Internet Archive)